﻿

На основу члана 34. став 7. Закона о подстицајима у пољопривреди и руралном развоју („Службени гласник РСˮ, бр. 10/13, 142/14, 103/15, 101/16 и 35/23),

Министар пољопривреде, шумарства и водопривреде доноси

**ПРАВИЛНИК**

**о изменама Правилника о подстицајима за управљање ризицима кроз премију осигурања усева, плодова, вишегодишњих засада, расадника и животиња**

**(Објављено у „Службеном гласнику РС“, број 87/2023 од 13.10.2023. године)**

Члан 1.

У Правилнику о подстицајима за управљање ризицима кроз премију осигурања усева, плодова, вишегодишњих засада, расадника и животиња („Службеном гласнику РС”, број 54/23), у члану 2. у тач. 3) и 4) запета и речи: „осим младих вишегодишњих засада пре ступања на род” бришу се.

Тачка 5) брише се.

Члан 2.

У члану 3. тачка 4) речи: „и младих вишегодишњих засада пре ступања на род” бришу се.

Члан 3.

У члану 4. став 2. тачка 2) запета и речи: „односно младе вишегодишње засаде пре ступања на род” бришу се.

Члан 4.

У чану 15. став 2. тачка 4) речи: „и/или младих вишегодишњих засада пре ступања на род” бришу се.

Члан 5.

Овај правилник ступа на снагу наредног дана од дана објављивања у „Службеном гласнику Републике Србијеˮ.

Број 110-00-105/2023-09

У Београду, 12. октобра 2023. године

Министар,

**Јелена Танасковић,** с.р.